**แบบฟอร์มการบันทึกองค์ความรู้**

**๑. ชื่อความรู้** การพัฒนากลุ่มสัมมาชีพ สู่การเป็นผลิตภัณฑ์ OTOP

 หมู่ที่ ๑๒ ตำบลป่าตาล อำเภอขุนตาล จังหวัดเชียงราย

**๒. ชื่อเจ้าขององค์ความรู้** นายณิกรณ์ ทองคำ

 **ตำแหน่ง** นักวิชาการพัฒนาชุมชนชำนาญการ

 **สังกัด** สำนักงานพัฒนาชุมชนอำเภอขุนตาล จังหวัดเชียงราย

**๓. ส่วนนำ**

 - ความเป็นมา ความสำคัญ

แรกเริ่มบ้านป่าตาลประชาสันติ หมู่ที่ ๑๒ ตำบลป่าตาล อำเภอขุนตาล จังหวัดเชียงราย ได้เข้าร่วมโครงการสัมมาชีพชุมชนระดับหมู่บ้าน โดยมีทีมวิทยากรสัมมาชีพชุมชนระดับหมู่บ้าน จำนวน ๕ คน ร่วมกับเจ้าหน้าที่พัฒนาชุมชน ค้นหาครัวเรือนสัมมาชีพชุมชน วิเคราะห์ความต้องการในการประกอบอาชีพ จนได้ครัวเรือนตามเป้าหมาย จำนวน ๒๐ คน โดยได้ตกลงกันที่จะประกอบอาชีพเลี้ยงไก่พื้นเมืองเพื่อขายและขยายพันธุ์

**๔. ส่วนขยาย**

 ต่อมาบ้านป่าตาลประชาสันติ ได้ดำเนินกิจกรรม/โครงการหมู่บ้านเศรษฐกิจพอเพียงต้นแบบ โดยได้รับงบประมาณในการดำเนินการ จำนวน ๓๐,๐๐๐ บาท เพื่อส่งเสริมให้หมู่บ้านนำหลักปรัชญาของเศรษฐกิจพอเพียงเป็นแนวทางในการพัฒนาหมู่บ้านให้มีระบบการบริหารจัดการชุมชนแบบบูรณาการที่เข้มแข็งในการสร้างสัมมาชีพชุมชน

โดยมีสำนักงานพัฒนาชุมชนอำเภอขุนตาล ดำเนินการโครงการฯ ดังนี้

๑.สร้างความรู้ความเข้าใจแนวทางพัฒนาหมู่บ้านเศรษฐกิจพอเพียงแก่ทีมวิทยากรสัมมาชีพชุมชนระดับหมู่บ้าน และผู้แทนครอบครัวพัฒนา (ครัวเรือนสัมมาชีพชุมชน)

๒.ดำเนินการส่งเสริมและสนับสนุนหมู่บ้าน “พัฒนาตนเอง สู่หมู่บ้านเศรษฐกิจพอเพียงต้นแบบ” คือ

- สนับสนุนและขยายผลครัวเรือนสัมมาชีพ จากเดิม ๒๐ ครัวเรือน เพิ่มเติมอีก

อย่างน้อย ๑๐ ครัวเรือน รวม ๓๐ ครัวเรือน พร้อมสนับสนุนค่าวัสดุส่งเสริมอาชีพ **จำนวน ๓๐,๐๐๐ บาท**

พัฒนากรพร้อมวิทยากรสัมมาชีพชุมชน ร่วมกันสร้างความเข้าใจเรื่องสัมมาชีพให้กับครัวเรือนสัมมาชีพ ๒๐ ครัวเรือนอีกครั้ง โดยจัดเวทีพูดคุยปรึกษาหารือในการพัฒนาอาชีพที่ดำเนินการในครั้งแรก และงบที่ได้รับอีก ๓๐,๐๐๐ บาท โดยมีข้อตกลงที่จะทำอาชีพใหม่เพิ่มขึ้นอีก โดยมีข้อสรุป คือ การทำปุ๋ยหมักชีวภาพ และการเพาะต้นกล้า (เมล็ดพืชผักสวนครัว)

ซึ่งในกิจกรรมสัมมาชีพชุมชน กรมการพัฒนาชุมชนได้กำหนดให้หมู่บ้านที่เข้าร่วมกิจกรรมดังกล่าวต้องขยายผลเพิ่มครัวเรือนสัมมาชีพอีก ๑๐ ครัวเรือน พัฒนากรร่วมกับทีมวิทยากรสัมมาชีพระดับหมู่บ้าน จำนวน ๕ คน ได้ค้นหาครัวเรือนที่ต้องการประกอบอาชีพเสริม เพิ่มรายได้ให้กับตัวเอง โดยครัวเรือนสัมมาชีพ ๒๐ คนแรก ได้เสนอว่า กลุ่มแม่บ้านป่าตาลประชาสันติ มีฝีมือในการทำน้ำพริกหนุ่ม จนสามารถคว้ารางวัลชนะเลิศระดับตำบล ถ้านำกลุ่มนี้เข้ามาเชื่อมโยงกับสัมมาชีพชุมชน ๒๐ คนแรก ที่ดำเนินกิจกรรมการทำปุ๋ยหมักและเพาะต้นกล้า ทางกลุ่มแม่บ้านก็จะสามารถต่อยอดการทำน้ำพริกหนุ่ม เป็นของดี ของอร่อย สร้างงานสร้างเงินสร้างรายได้อย่างแน่นอน

**เวที ๑** พัฒนากรและทีมวิทยากรสัมมาชีพระดับหมู่บ้าน ดำเนินการจัดเวทีพูดคุยกับ ๒๐ คน พร้อมกลุ่มแม่บ้านที่เป็นครัวเรือนสัมมาชีพเป้าหมาย ๑๐ คน รวมเป็น ๓๐ คน ดำเนินการสร้างความเข้าใจเรื่องสัมมาชีพชุมชน ร่วมกันวิเคราะห์ข้อมูล โดยเปรียบเทียบกับอาชีพเดิมที่ทำอยู่ ว่าสามารถพัฒนาต่อยอด พัฒนารูปแบบผลิตภัณฑ์ สู่OTOPและสร้างรายได้เพิ่มขึ้นได้อย่างไร และอาชีพนั้นสามารถเชื่อมโยงกับตลาดในชุมชน/อำเภอ รวมถึงช่องทางการประชาสัมพันธ์อย่างไร

**เวที ๒** พัฒนากรและทีมวิทยากรสัมมาชีพระดับหมู่บ้านครัวเรือนสัมมาชีพ ๓๐ ครัวเรือน

ได้ร่วมกันคัดเลือกแต่งตั้งคณะกรรมการกลุ่มสัมมาชีพชุมชน ซึ่งแบ่งการบริหารออกเป็น ๒ กลุ่มคือ

๑.กลุ่มสัมมาชีพชุมชน ที่มีทีมวิทยากรสัมมาชีพระดับหมู่บ้าน เป็นคณะกรรมการดูแล

๒.กลุ่มสัมมาชีพชุมชน ที่มีครัวเรือนสัมมาชีพ เป็นคณะกรรมการ

ซึ่งทั้ง ๒ กลุ่มนี้ได้มีข้อตกลงในการบริหารทำงานเชื่อมโยงร่วมกัน

**๕. บทสรุป**

ผลจากการวิเคราะห์พูดคุยและการลงพื้นที่เยื่ยมเยือนของทีมสนับสนุนติดตามครัวเรือนสัมมาชีพ ๓๐ คน กลุ่มสัมมาชีพมีการทำกิจกรรมอย่างต่อเนื่อง มีการจัดทำกฎระเบียบและรับสมัครสมาชิกเพิ่ม/ร่วมวางแผนการดำเนินงาน /แผนการพัฒนากลุ่ม /พัฒนาผลิตภัณฑ์ โดยมี พัฒนากรเป็นผู้สร้าง Brand และออกแบบ Logo ให้ โดยเฉพาะกลุ่มทำน้ำพริกที่มี Brand และ Logo อย่างเป็นทางการเพื่อสร้างความเชื่อมั่นใจให้กับกลุ่มลูกค้า

****

|  |
| --- |
| **แผนการเพิ่มประสิทธิภาพการขายผลิตภัณฑ์ OTOP (Plan)** |
| **ชื่อธุรกิจ** | กลุ่มน้ำพริกคนหนุ่ม | **ผลิตภัณฑ์** | น้ำพริกหนุ่ม |
| **วัตถุประสงค์** | พัฒนาผลิตภัณฑ์ให้ได้มาตรฐาน | **ชื่อ – นามสกุล** | นางนภาพร รักประชา |
| **กลุ่มเป้าหมาย** | **หลัก** ใช้รับประทานภายในครัวเรือน | **รอง** ซื้อเป็นของฝาก |
| **กลยุทธ์** | **MANAGEMENT** | **PRODUCT** | **PRICE** | **PLACE** | **PROMOTION** |
| **ผลที่คาดว่าจะได้รับ** | - มีการรวมหุ้น/ออมเงิน เพื่อเป็นทุนในการจัดซื้อวัสดุอุปกรณ์- มีการแบ่งหน้าที่ในการดำเนินกิจกรรมร่วมกัน | - อร่อย สะอาด แต่ขาดมาตรฐานรองรับ- ผลิตไม่ทันต่อความต้องการของลูกค้า- มีรูปแบบที่สวยงามสะดุดตา ดึงดูดใจลูกค้า- การเก็บรักษาได้ไม่นาน | - ราคาย่อมเยาว์ | - ที่ทำการกลุ่ม- Facebook/Line- งานแสดงและจำหน่ายสินค้า ระดับอำเภอ- ตัวแทนจำหน่าย ร้านค้าต่าง ๆ ในชุมชน- กลุ่ม คณะบุคคล องค์กรต่าง ๆ ที่มาศึกษาดูงาน | - มีบรรจุภัณฑ์ (กระปุกพลาสติก/สติ๊กเกอร์) ที่เหมาะสมกับผลิตภัณฑ์- ซื้อจำนวนมากลดราคาได้ |
| **กิจกรรม** |  | ๑)ขอรับรองมาตรฐานผลิตภัณฑ์ (อย.)/เข้ารับการคัดสรรดาว๒) ฝึกอบรมเพิ่มศักยภาพ การผลิตให้มีประสิทธิภาพ๓) ฝึกอบรมการสร้างผลิตภัณฑ์ใหม่ |  |  | - เพิ่มการโฆษณาประชาสัมพันธ์ |